Official Journal L 343 , 13/12/1997 P. 0030 - 0034



Id-Deċiżjoni tal-Kummissjoni ta' l-11 ta' Diċembru 1997 li għandha x'taqsam mad-Deċiżjoni tal-Kummissjoni 97/613/KE u li timponi kondizzjonijiet speċjali fuq l-importazzjoni ta' pistaċċi u xi prodotti derivati mill-pistaċċi li joriġinaw ġewwa, jew ikkonsinjati mill-Iran (Test b'rilevanza KEE) (97/830/KE) IL-KUMMISSJONI TAL-KOMUNITAJIET EWROPEI, Wara li kkonsidrat it-Trattat li jistabbilixxi l-Komunità Ewropea, Wara li kkonsidrat id-Direttiva tal-Kummissjoni 93/43/KEE ta' l-14 ta' Ġunju 1993 dwar l-iġjene ta' l-affarijiet ta' l-ikel [1] u b'mod partikolari l-Artikolu 10(1) tiegħu, Filwaqt li d-Deċiżjoni tal-Kummissjoni 97/613/KEE tat-8 ta' Settembru 1997 dwar is-sospensjoni temporanja ta' l-importazzjonijiet tal-pistaċċi u xi prodotti derivati mill-pistaċċi li joriġinaw ġewwa, jew ikkonsinjati mill-Iran [2] hi applikabbli sal-15 ta' Diċembru 1997 u għanda titħassar; Filwaqt li l-pistaċċi li joriġinaw ġewwa, jew ikkonsinnati mill-Iran instabu li kienu, f'ħafna każijiet, kontaminati b'livelli eċċessivi ta' Aflatoxin B1; Filwaqt li l-Kumitat Xjentifiku għall-Ikel innota li l-Aflatoxin B1, anke f'dożi estremament baxxi, jikkawża l-kanċer tal-fwied u f'addizzjoni hu ġenotossiku; Filwaqt li dan jikkonstitwixxi sfida serja għas-saħħa pubblika fi ħdan il-Komunità u hu imperattiv li jiġu adotatti miżuri protettivi fil-livell Komunitarju; Filwaqt li ġew eżaminati l-kondizzjonijiet ta' l-iġjene fl-Iran u ġie muri li t-titjib fil-prattika ta' l-iġjene u t-traċċabiltà tal-pistaċċi hi meħtieġa; filwaqt li t-tim tal-missjoni ma setax jeżamina l-istadji kollha ta' l-immaniġġar tal-pistaċċi qabel l-esportazzjoni; filwaqt li rabtiet ġew riċevuti mill-Awtoritajiet Iranjani b'mod partikolari fejn għandu x'jaqsam it-titjib tad-drawwiet fil-produzzjoni, l-immaniġġar, l-organiżżazzjoni, l-ipproċessar, l-ippakkjar u t-trasport; filwaqt li hu għalhekk xieraq li l-pistaċċi jew il-prodotti derivati mill-pistaċċi li joriġinaw ġewwa, jew ikkonsinnati mill-Iran jiġu soġġetti għal kondizzjonijiet speċjali biex jipprovdu livell għoli ta' protezzjoni lis-saħħa pubblika; Filwaqt li l-pistaċċi u l-prodotti derivati mill-pistaċċi li joriġinaw ġewwa, jew ikkonsinnati mill-Iran, jistgħu jiġu mportati, sakemm dawn il-kondizzjonijiet speċjali jiġu applikati; Filwaqt li hu meħtieġ li l-pistaċċi u l-prodotti derivati mill-pistaċċi jkunu ġew prodotti, organizzati, mmaniġġati, pproċessati, ppakkjati u t-trasportati skond drawwiet ta' iġjene tajbin; filwaqt li hu neċessarju li jiġu stabbiliti livelli ta' Aflatoxin B1 u l-Aflatoxin totali f'kampjuni meħuda mill-kunsinna immedjatament qabel ma jħallu l-Iran; Filwaqt li hu neċessarju li xiehda dokumentarja tiġi provduta mill-Awtoritajiet Iranjani biex tintbgħat ma' kull kunsinna ta' pistaċċi li joriġinaw ġewwa, jew kkonsenjati mill-Iran, li għandhom x'jaqsmu mal-kondizzjonijiet tal-produzzjoni, l-organizzazzjoni, l-immaniġġar, l-ipproċessar, l-ippakkjar u t-trasport flimkien mar-riżultati ta' l-analiżi tal-laboratorju tal-kunsinna għal-livelli ta' Aflatoxin B1 u l-Aflatoxin totali; Filwaqt li hu neċessarju li jiġu sottomessi għall-analiżi lottijiet ta' pistaċċi li joriġinaw ġewwa, jew ikkonsinnati mill-pajjiżi terzi kollha, sabiex jiddeterminaw il-livelli ta' kontaminazzjoni tal-pistaċċi mis-sorsi kollha b'Aflatoxin B1 u l-Aflatoxin totali, filwaqt li l-programmi ta' kontroll uffiċjali kordinati għall-affarijiet ta' l-ikel għandhom jiġu kkompletati għal dan il-għan; Filwaqt li l-Istati Membri ġew ikkonsultati fid-29 ta' Ottubru 1997 u fl-10 ta' Novembru 1997, ADDOTTA DIN ID-DEĊIŻJONI: Artikolu 1 Din id-Deċiżjoni tħassar id-Deċiżjoni 97/613/KE tat-8 ta Settembru 1997 dwar is-sospensjoni temporanja ta' l-importazzjonijiet tal-pistaċċi u l-prodotti derivati mill-pistaċċi li joriġinaw ġewwa, jew ikkonsinnati mill-Iran. Artikolu 2 1. L-Istat Membru jista' jimporta: - pistaċċi li jaqgħu fi ħdan il-kodiċi NM 08025000, - pistaċċi mixwija li jaqgħu fi ħdan il-kodiċi NM 20081913 u 20081993; li joriġinaw ġewwa, jew ikkonsenjati mill-Iran, biss meta l-kunsinna jkollha magħha r-riżultati tal-kampjuni u l-analiżi uffiċjali, u ċ-ċertifikat tas-saħħa fl-Anness I, ikkompletat, iffirmat u vverifikat minn rappreżentant tal-Ministeru tas-Saħħa Iranjan. 2. Il-Pistaċċi u prodotti derivati mill-pistaċċi li joriġinaw ġewwa, jew ikkonsenjati mill-Iran, jistgħu biss jiġu mportati ġewwa l-Komunità permezz ta' wieħed mill-punti tad-dħul imniżżla fl-Anness II. 3. Kull kunsinna għandha tiġi identifikata b'kodiċi li tikkorrispondi għall-kodiċi fuq ir-riżultati tal-kampjuni tal-kampjuni u l-analiżi u ċ-ċertifikat tas-saħħa uffiċjali msemmija fil-paragrafu 1. 4. L-awtoritajiet kompetenti f'kull Stat Membru għandhom jassiguraw li l-pistaċċi importati li joriġinaw ġewwa, jew ikkonsenjati mill-Iran, huma soġġetti għal eżaminazzjonijiet dokumentarji biex jassiguraw li l-ħtieġa għaċ-ċertifikat tas-saħħa u r-riżultati tal-kampjuni msemmija fil-paragrafu 1, huma segwiti. 5. L-awtorità kompetenti għandha tassigura li qabel ir-rilaxx fis-suq mill-punt tad-dħul fil-Komunità, kull kunsinna hi soġġetta għal kampjuni u analiżi sistematiċi għall-Aflatoxin B1 u l-Aflatoxin totali. Il-Kummissjoni għandha tiġi nfurmata mill-awtorità kompetenti bir-riżultati ta' dawn l-analiżi. Artikolu 3 Id-Deċiżjoni preżenti għandha tiġi eżaminata qabel il-31 ta' Ottubru, 1998, sabiex jiġi stmat jekk il-kondizzjonijiet speċjali msemmija fl-Artikolu 2 jipprovdux livell suffiċjenti ta protezzjoni għas-saħħa pubblika fi ħdan il-Komunità. L-eżaminazzjoni għandha wkoll tistma jekk hemmx bżonn kontinwu għal kondizzjonijiet speċjali. Artikolu 4 L-Istati Membri għandhom jieħdu l-miżuri neċessarji biex jikkonformaw ma' din id-Deċiżjoni. Għandhom jinformaw lill-Kummissjoni bihom. Artikolu 5 Din id-Deċiżjoni hi indirizzata lill-Istati Membri. Magħmula fi Brussel, fil-11 ta' Diċembru 1997. Għall-Kummissjoni Franz Fischler Membru tal-Kummissjoni [1] ĠU L 175, tad-19.7.1993, p. 1. [2] ĠU L 248, tal-11.9.1997, p. 33. -------------------------------------------------- ANNESS I +++++ TIFF +++++ -------------------------------------------------- ANNESS II Lista tal-Punti tad-Dħul li minnhom il-pistaċċi u prodotti derivati mill-Pistaċċi li Joriġinaw ġewwa, jew Ikkonsenjati mill-Iran jistgħu jiġu mportati fil-Komunità Ewropea. Stat Membru | Punt tad-dħul | BELGIQUE — BELGIË | Antwerpen | DANMARK | Minden dán kikötő és repülőtér, valamint az összes határállomás | DEUTSCHLAND | HZA Lörrach — ZA Weil am Rhein-Autobahn, HZA Stuttgart — ZA Flughafen, HZA München-Flughafen, HZA Hof — ZA Schirnding, HZA Weiden — ZA Furth im Wald-Schafberg, HZA Weiden — ZA Waidhaus - Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) — ZA Autobahn, HZA Cottbus — ZA Forst-Autobahn, HZA Bremen — ZA Neustädter Hafen, HZA Bremerhaven — ZA Container Terminal, HZA Bremerhaven — ZA Rotersand, HZA Hamburg-Freihafen-Abfertigungsstelle, HZA Hamburg-Freihafen — ZA Ericus-Abfertigungsstelle Südbahnhof, HZA Hamburg-Freihafen — ZA Köhlfleetdamm, HZA Hamburg-St. Annen — ZA Altona, HZA Hamburg-Waltershof-Abfertigungsstelle, HZA Hamburg-Waltershof — ZA Flughafen, HZA Frankfurt am Main-Flughafen, HZA Braunschweig-Abfertigungsstelle, HZA Hannover-Abfertigungsstelle, HZA Lüneburg — ZA Stade, Stadtverwaltung Dresden, Lebensmittelüberwachungs- und Veterinäramt, Grenzkontrollstelle Dresden-Friedrichstadt (für Bahntransport), Landratsamt Weisseritzkreis, Lebensmittelüberwachungs- und Veterinäramt, Grenzkontrollstelle (für Straßentransport), Landratsamt Niederschlesischer Oberlausitzkreis Lebensmittelüberwachungs- und Veterinäramt, Grenzkontrollstelle Ludwigsdorf (für Straßentransport), HZA Itzehoe — ZA Pinneberg | ΕΛΛΑΔΑ | Αθήνα, Πειραιάς, Ελευσίνα, Αερολιμένας Αθηνών, Θεσσαλονίκη, Βόλος, Πάτρα, Ηράκλειο Κρήτης, Αερολιμένας Κρήτης, Εύζωνοι, Ειδομένη, Ορμένιο, Κήποι, Κακαβιά, Νίκη, Προμαχώνας, Πύθιο, Ηγουμενίτσα, Κρυσταλλοπηγή | ESPAÑA | Algeciras (Puerto), Alicante (Aeropuerto, Puerto), Almería (Aeropuerto, Puerto), Barcelona (Aeropuerto, Puerto), Bilbao (Aeropuerto, Puerto), Cádiz (Puerto), Cartagena (Puerto), Gijón (Aeropuerto, Puerto), Huelva (Puerto), La Coruña-Santiago de Compostela (Aeropuerto, Puerto), Las Palmas de Gran Canaria (Aeropuerto, Puerto), Madrid-Barajas (Aeropuerto), Málaga (Aeropuerto, Puerto), Palma de Mallorca (Aeropuerto), Pasajes-Irún (Aeropuerto, Puerto), Santa Cruz de Tenerife (Aeropuerto, Puerto), Santander (Aeropuerto, Puerto), Sevilla (Aeropuerto, Puerto), Tarragona (Puerto), Valencia (Aeropuerto, Puerto), Vigo-Villagareia (Aeropuerto), Marín (Puerto), Vitoria (Aeropuerto), Zaragoza (Aeropuerto) | ITALIA | Ufficio Sanità marittima ed aerea di Ancona Ufficio Sanità marittima ed aerea di Bari Ufficio Sanità marittima ed aerea di Genova Ufficio Sanità marittima di Livorno Ufficio Sanità marittima ed aerea di Napoli Ufficio Sanità marittima di Ravenna Ufficio Sanità marittima di Salerno Ufficio Sanità marittima ed aerea di Trieste | LUXEMBURG | Centre douanier, Croix de Gasperich, Lussemburgu | NEDERLAND | Rotterdam | ÖSTERREICH | Nickelsdorf, Spielfeld | PORTUGAL | Lisboa | SUOMIFINLAND | Helsinki | SVERIGE | Göteborg | UNITED KINGDOM | Channel Tunnel Terminal, Dover, Felixstowe, Gatwick Airport, Goole Grangemouth, Harwich, Heathrow Airport, Heysham, Hull, Immingham, Ipswich, King's Lynn, Leith, Liverpool, London (including Tilbury and Thamesport), Manchester Airport, Manchester Container Port, Manchester including Ellesmere Port, Middlesbrough, Newhaven, Poole, Shoreham, Southampton | --------------------------------------------------